O paralela intre nunta si monahism 

Nu pot sa afirm ca mi-ar fi trebuit sa trec prin experienţa „lepădării" atunci când am hotărât sa 
primesc monahismul. Când am părăsit „lumea", eu nu am simţit vreo lupta interioara cu mine 
insumi, cu alte cuvinte, greutatea de a renunţa la ceva ce m'ar fi atras in viata lumii. Nu am 
respins nimic, nu am dispreţuit nimic. Am intrat in mănăstire pentru ca mi-a fost duhovniceste 
imperativ sa sa aflu un asemenea chip de viata unde as fi putut sa ma dau deplin lui 
Dumnezeu, adică cu toate gândurile mele, cu toata inima, cu toata puterea fizica si psihica a 
fiinţei mele. Totuşi aceasta nu m'a cruţat de o lunga perioada de lupta duhovniceasca intre 
rugăciune si dragostea pătimaşa pentru pictura. Arta era pentru mine o cale către cunoaşterea 
fiinţei. Asa o intelegeam eu, asa trăiam in ea. Ea imi cerea intreaga fiinţa; ba chiar mai mult 
decât „intreaga". Fara a te da in intregime artei, ea nu va deveni niciodată autentica, cu alte 
cuvinte, una care sa duca pe slujitorul ei dincolo de hotarele vremii si spaţiului. Autentic 
artistica este numai opera ce poarta in sine elemente ale veciniciei; fara aceasta, ea ramane 
doar un element „decorativ" al locuinţelor noastre. Gândul veciniciei m'a insotit inca din anii 
copilăriei. Rugăciunea, adancindu'se inlauntrul meu, ma ducea cu mai multa putere către 
simţul veciniciei. Si ea a biruit. 

Mai departe, călugăria mi-a pus problema „persoanei". Ştim din literatura universala ca unirea 
a doua persoane in nuntire, atunci când poarta, mai mult sau mai puţin desăvârşit, caracterul 
unei uniri personale, a dat oamenilor experienţa unei oarecari „vecinicii", adică a unei stări in 
afara vremii, ieşirea din hotarele inguste ale existentei individuale. Cei ce au trecut prin 
aceasta experienţa au cercat o nespusa incantare, o răpire. De unde au ajuns la concluzia ca 
nunta este o „taina" in sine: biruinţa asupra egoismului, contopirea a doi intr'o „unire". Astfel, 
un teolog in Paris a ajuns pana acolo unde sa inceapa a afirma ca in afara unei astfel de 
experienţe nu este cu putinţa sa ajungi sa intelegi dogma Unităţii Treimice. 

Eu nicidecum nu pretind a sti toate. In vartutea condiţiei existentei noastre pământeşti, nimeni 
nu poate sa treacă prin toate, in experienţa sa personala. Santem puşi inaintea inevitabilităţii 
unei alegeri, unei hotărâri, neparat de ordin categoric. In ajutor ne vine nu numai faptul de a 
observa viata celor ce ne inconjoara, intr'o covârşitoare majoritate a cazurilor purtând in sine 
pecetea năruirilor, dezamăgirilor, dar in acelaşi timp si un inceput de intelegere, in ce priveşte 
realităţile fiinţei, prin rugăciune. Nu este cu putinţa a smulge din suflet nădejdea către ceva 
mai bun tocmai pentru el. închipuirea desenează un minunat tablou al căsătoriei armonioase. 
Dar in cazul meu a biruit rugăciunea. In ea se descoperă „persoana", incomparabil mai adânc 
decât in unirea a doua persoane care se iubesc. Rugăciunea fata către Fata lui Dumnezeu, 
introduce duhul omului in domeniul Luminii Nezidite, pline de o dragoste aparte si de o 
minunata pace. De asemenea, rugăciunea pentru lumea intreaga, pentru toata omenirea, ne 
descoperă noi sfere ale flintei, experienţa pe care nu o poate da nunta. 

Toata intalnirea, cu adevărat omeneasca, răsfrânge insasi frumuseţea vieţii cosmice. Fiecare 
om aşteaptă de la noi intreaga atenţie către sine. Dar pe langa atrăgătoarea intalnire cu o 
persoana vie, in rugăciunea pentru lumea intreaga sufletul zăreşte măreţia realităţii 
atotcuprinzătoare, si de acum nu mai poate paraşi orizonturile care i s'au deschis. Minunat 
lucru - dragostea pentru o persoana iubita, dar a se ruga este ceva si mai mare. 

Ca sa ajungem la rugăciunea neincetata, poruncită noua (Ef. 6:18; ITes. 5:17), neapărat 
trebuie sa ne reclădim toata viata astfel incat ea sa devină un singur act neincetat de inainte- 
stare a săvârşirii Dumnezeieştii Liturghii in fata Marelui Dumnezeu. Experienţa istorica a 



arătat ca cel mai bun chip pentru a atinge acest sfanţ tel s'a dovedit a fi monahismul. Absenta 
datoriei de a apară existenta cuiva - fie nevasta, fie eventuali copii si alte asemenea - da 
monahului libertatea de a'si risca intreaga viata in nevointa postului, a privegherii, a uitării 
nevoilor sale trupeşti, precum hrana, imbracamintea, conforturile. Mintea monahului este 
libera neintrerupt sa petreacă in pomenirea lui Dumnezeu; ea in chip firesc se mişca in sfera 
rugăciunii curate; cearcă atingerea vieţii vecinice; trăieşte vederea Luminii Nezidite care 
purcede de la Fata lui Dumnezeu, răspândeşte mireasma iubirii ce se pogoară de sus. 

Când, după o nunta cu adevărat binecuvântata - nu una de scurta durata, nu una prea 
mărginită la cele trupeşti, ci una intr'o adânca dragoste personala - unul din soţi moare, 
lasand pe celalalt singur, atunci cel (sau cea) care ramane se simte pierdut, rupt, „injumatatit". 
Lumea ii devine pustie. Si putini, printr'o rugăciune fierbinte, si'au biruit singurătatea, au 
dobândit libertatea pentru o mai buna inaltare la Cer. Si astfel nunta, chiar in forma ei cea mai 
buna, poarta primejdia ingustarii personalităţii omeneşti. Monahismul izbăveşte de o astfel de 
inmicsorare. Neincetata impreuna-graire cu Tatăl cel Ceresc, in absenta nevoii de a comunica 
in planurile inferioare ale existentei noastre, lărgeşte inima monahului spre a cuprinde viata 
cosmica, ce nu se ia de la el prin moartea fizica. Persoana lui se dezvolta si primeşte 
caracterul universalităţii asemănătoare cu Hristos. Monahului i se da de sus a simţi in 
cuvintele Domnului oglindirea vieţii Celui Fara de început. însuşi Tatăl a dat cuvintele Fiului 
Sau, iar Fiul le-a impartasit oamenilor. 

Arhimandritul Sofronie - „Naşterea intru împărăţia cea neclatita", pp. 221-224, traducere din 
limba rusa de ierom. Rafail (Noica) 



